America's Next Top Model

America's Next Top Model, er et tv-program, hvor deltagerne kæmper om at blive Amerikas næste supermodel. Showet er lavet af tidligere supermodel og nuværende talkshowvært Tyra Banks, der også har vært, dommer og producer på showet.

Showet starter i 2016 sin 23'ende sæson i USA. Programmet bliver i Danmark vist på TV3, TV3+ og TV3 Puls.

Showets opbygning 
En sæson af America's Next Top Model har 9-16 afsnit og 10-16 deltagere. I de første afsnit udvælges deltagerne, typisk blandt ca 30 udvalgte deltageraspiranter. I et af de første afsnit skal deltagerne igennem en makeover. Derudover rejses der til en international destination, hvilket typisk sker når der er 6 deltagere tilbage.

Et afsnit starter typisk med, at deltagerne modtager undervisning inden for et specifikt område, der normalt passer med ugens tema. Deltagerne kan f.eks. blive undervist i at gå catwalk, posere til en speciel type fotos, eller at spille skuespil. Herefter stilles deltagerne over for en udfordring der er relateret til undervisningen. For hver udfordring udpeges en vinder, der modtager en præmie, som f.eks. tøj, smykker eller en fordel i næste fotooptagelse. Ofte skal vinderen vælge en eller flere af de andre deltagere til at dele sin præmie med. 

Herefter følger en fotooptagelse, hvor hver deltagers præstation har en meget stor betydning for dommernes vurdering. Hver fotooptagelse har et tema, der f.eks. kan være bikini / lingeri, posere med en mandlig model eller posere med et dyr. Som regel erstattes en fotooptagelse per sæson af en reklamefilm og/eller en musikvideo.

Til slut i hvert afsnit er der en bedømmelse, hvor der typisk elimineres én deltager. Der har dog også været tilfælde, hvor enten ingen eller to deltagere er blevet elimineret. Under bedømmelsen gives deltagerne i nogle sæsoner endnu en udfordring, der f.eks. kan bestå i at skulle sælge et produkt, gå runway eller lægge en pæn make up. Herefter vises hver deltagers foto til dommerpanelet, hvor det evalueres af dommerne. Efter alle billederne er blevet vist, forlader deltagerne rummet og dommerne afgør, hvem der skal elimineres. Ved elimineringsprocessen kaldes deltagere der går videre op én efter én og modtager her deres billede fra denne uges fotooptagelse. Den deltager der står tilbage til sidst er ude af konkurrencen.

Når der er 2-3 deltagere tilbage, deltager disse typisk i en fotooptagelse og en reklamefilm for en (eller flere) af præmiesponsorerne. I sæson 4-18 var fotooptagelsen og reklamefilmen for sponsoren CoverGirl. Herefter har der ofte være en eliminering af endnu deltager. De 2-3 sidste aspirerende modeller deltager så i et modeshow, hvor bl.a. dommerne er tilskuere. Ved den afsluttende bedømmelse ser dommerne både på det afsluttende modeshow, såvel som hvorledes deltagerne har klaret sig gennem hele showet, inden de beslutter sig for hvem der er vinderen.

Dommere 

Der har været flere forskellige dommere gennem sæsonerne. Dommerpanelet består af ca fire faste dommere. Herudover er der ofte en gæstedommer til stede, der f.eks. kan være fotografen fra fotooptagelsen.

Følgende har været dommere i én eller flere sæsoner af showet: 
 Tyra Banks (vært sæson 1-22), tidligere supermodel
 Rita Ora (vært sæson 23), musiker
 Nigel Barker (sæson 2-18), modefotograf
 Miss J. Alexander (sæson 5-13, 21-22), catwalktræner
 Twiggy (sæson 5-9), tidligere supermodel
 Kelly Cutrone (sæson 18-22), PR-ekspert
 Janice Dickinson (sæson 1-4), tidligere supermodel
 André Leon Talley (sæson 14-17), modeekspert
 Paulina Porizkova (sæson 10-12), tidligere supermodel
 Nolé Marin (sæson 3-4)
 Rob Evans (sæson 19-20)
 Beau Quillian (sæson 1)
 Kimora Lee Simmons ( sæson 1)
 Eric Nicholson (sæson 2)
 Ashley Graham (sæson 23)
 Drew Elliott (sæson 23)
 Law Roach (sæson 23)

Sæsoner

Eksterne henvisninger 
 
Officiel hjemmeside: http://www.cwtv.com/shows/americas-next-top-model